༈ རྗེ་བཙུན་བླ་མ་དམ་པ་རིན་ཆེན་ཕུན་ཚོགས་ལ་བསྟོད་པ་བླ་ཐང་དུ་བྱས་པ་ཡོད་དོ།
གང་དང་མཉམ་མེད་འདྲེན་པ་ཆོས་ཀྱི་རྗེ། །འགྲོ་བའི་ཁམས་དང་དབང་པོ་ཇི་བཞིན་དུ།
ཟབ་ཅིང་རྒྱ་ཆེ་ཐེག་མཆོག་དམ་པའི་ཆོས། །རྒྱུན་དུ་བསྐོར་ཞིང་རྟག་པར་ཞབས་བརྟན་
གསོལ། །ཉིད་སྐུ་གང་གིས་མཐོང་ངམ་ཐོས་པ་ཡིས། །ཉིད་ལས་ལེགས་བཤད་ཐོས་
བསམ་གཏམ་དུ་བརྗོད། །དེ་དག་རིང་པོར་མི་ཐོག་འཚང་རྒྱའི་ཕྱིར། །བདག་སོགས་
གདུལ་བྱ་འདྲེན་ཕྱིར་བརྟན་པར་བཞུགས། །སྐྱབས་གསུམ་བཀའ་སྡོད་བདེན་པའི་བྱིན་
རླབས་དང༌། །
ཆོས་དབྱིངས་རྣམ་དག་བསམ་མི་ཁྱབ་པའི་མཐུས། །བདག་གི་ལྷག་བསམ་དག་
པའི་གཞན་དོན་དུ། །འཁོར་བ་ཇི་སྲིད་བར་དུ་བརྟན་པར་བཞུགས། །ཞེས་པ་འདི་ཡང་མཆོག་གི་
དཔལ་ལྡན་བླ་མ་དམ་པ་རིན་ཆེན་ཕུན་ཚོགས་ཆོས་ཀྱི་རྒྱལ་པོ་དཔལ་བཟང་པོའི་ཞབས་པད་ཡུན་དུ་བརྟན་ཕྱིར་རྗེ་ཉིད་ཀྱི་
བཀའ་དྲིན་གྱིས་ཉེ་བར་བསྐྱངས་པ་པྲཛྙ་རསྨྲིས་ཕུལ་བ་དགེའོ། །མངྒ་ལཾ། །
༈ སྐུ་གསུམ་དབྱེར་མེད་གུ་རུ་རྗེ། །དབྱིངས་རིག་གཉིས་མེད་ངོ་བོ་ཉིད། །
།
།
8

པོད་བཞི་པ་བསྟོད་པ་དང་ཆབ་ཤོག་ཟིན་བྲིས་དབང་སོགས་ཀྱི་སྐོར།
དཀྱིལ་འཁོར་ཀུན་གྱི་གཙོ་བོ་སྟེ། །རིགས་ཀྱི་བདག་པོ་བླ་མ་མཆོག །སྐྱེ་དང་སྐྱེ་བར་
འབྲལ་མེད་ཤོག །ཉམ་ང་སྙེམས་བྱེད་ཐེ་ཚོམ་བདུད། །སྣང་སྲིད་སེམས་སུ་ཐག་ཆོད་ནས། །
གང་ཤར་ཆུ་ཟླ་ཇི་བཞིན་དུ། །སྣང་རིག་སེམས་གསུམ་དབྱེར་མེད་པར། །རྟོགས་ནས་
འཁོར་བ་དོང་སྤྲུག་ཤོག །འདི་ཡང་ཡིད་ཆེས་ཀྱི་མོས་གུས་ཀྱི་མངོན་པར་ཕྱུག་པ་ནམ་མཁའ་འོད་ཟེར་གྱིས་ཉེ་
བར་བསྐུལ་བ་ལས་པྲཛྙཱ་རསྨིས་སྦྱར་བའོ། །
༈ ཆོས་ཀུན་དེ་ཉིད་གཟིགས་པའི་ཤེས་རབ་ཀྱིས། །བདེན་ཞེན་མུན་སེལ་འོད་
ཟེར་དྲ་བ་ཅན། །བདག་བློའི་པདྨོའི་འབྱེད་མཁས་ཉིན་མོའི་མགོན། །ཡོངས་འཛིན་བླ་མ་
མཆོག་ལ་གསོལ་བ་འདེབས། །ཚེ་འདིར་ནད་གདོན་བར་ཆད་ཀུན་ཞི་ནས། །དེང་ནས་
བཟུང་སྟེ་ཚེ་རབས་ཐམས་ཅད་དུ། །རྗེ་བཙུན་བླ་མ་མཆོག་དང་མི་འབྲལ་ཞིང༌། །དེས་
གསུང་གསུང་གི་བདུད་རྩི་མྱང་བ་དང༌། །དེ་དོན་བསྒྲུབ་ལ་ཞུམ་པ་མེད་པ་ཡིས། །ཚེ་
རབས་ཀུན་ཏུ་པྲཛྙཱ་རསྨིས་དང༌། །ནམ་ཡང་འབྲལ་མེད་རྗེས་སུ་འཛིན་གྱུར་ཅིག །ཅེས་པའི་
གསོལ་འདེབས་སྨོན་ལམ་དང་འབྲེལ་བ་འདི་ཡང་མོས་གུས་མཐར་ཕྱིན་ནམ་མཁའ་འོད་ཟེར་གྱིས་མཚན་ནས་བསྟོད་པའི་
གསོལ་འདེབས་ཤིག་དགོས་ཞེས་ལན་མང་དུ་བསྐུལ་བ་ལས་ཉུང་ངུར་བསྡུས་ཏེ་པྲཛྙཱ་རསྨྲིས་ཐུབ་བསྟན་ཆོས་འཁོར་རྣམ་རྒྱལ་
དུ་སྦྱར་བའོ། །
༡༽
9

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།